stanford-oval/wikipedia huggingface dataset:
Francine Pascal

Francine Pascal (13. toukokuuta 1938 – 28. heinäkuuta 2024) oli yhdysvaltalainen kirjailija. Hän syntyi New Yorkissa, jossa hän vietti koko nuoruutensa. Hän kävi siellä peruskoulun, lukion ja yliopiston. Hän meni naimisiin John Pascalin kanssa ja heillä oli kolme tytärtä.
Pascal on aina pitänyt lukemisesta. Hän keksi idean Sweet Valley Highin ja ajatteli aluksi myydä idean tv-sarjana tv-verkoston päivittäiseen draamaan, mutta hänen ystävänsä ehdottivat kirjasarjaa. Niinpä tarina alkoi siirtyä paperille. Pascal saa jonkun verran ideoita tyttäristään, mutta suurin osa ideoista kuitenkin syntyy muistelemalla omaa nuoruuttaan ja aikuiseksi kasvamista. Vaikka Sweet Valley High -sarja on Pascalin nimissä, sen kirjoittamiseen on osallistunut ryhmä haamukirjoittajia.
Pascal tunnetaan parhaiten Sweet Valley Highista, mutta hän on kirjoittanut sen lisäksi muitakin kirjoja kuten Caitlin ja Fearless. Hän on myös kirjoittanut aikuisille suunnatun kirjan The Villa. Joitain kirjoja hän on kirjoittanut yhdessä miehensä ja veljensä Michael Stewartin kanssa.
Pascal asui New Yorkissa, mutta osan ajasta hän asui Ranskan eteläosassa. Kirjoittamisen lisäksi hän harrasti teatteria ja elokuvia.
Bruce Rioch

| 0 | 1 | 2 |
| --- | --- | --- |

Henkilötiedot
Koko nimi: Bruce David Rioch
Syntymäaika: 6. syyskuuta 1947 (ikä 77)
Syntymäpaikka: Aldershot, Englanti
Seura
Seura: –
Tehtävä: päävalmentaja
Seurat
| Vuodet | Seura | O (M) |
| 1964–1969 1969–1974 1974–1976 1976–1977 1977–1979 1978 1979 1979–1980 1980–1984 |  Luton Town  Aston Villa  Derby County  Everton  Derby County →  Birmingham City →  Sheffield United  Seattle Sounders  Torquay United | 149 (47) 154 (34) 106 (34) 30 (3) 41 (4) 3 (0) 8 (1) 46 (4) 71 (6) |
Maajoukkue
| 1975–1978 |  Skotlanti | 24 (6) |
Valmennusura
1982–1984 1985 1986–1990 1990–1992 1992–1995 1995–1996 1996–1997 1998–2000 2000–2001 2005–2007 2008:  Torquay United  FC Seattle  Middlesbrough  Millwall  Bolton Wanderers  Arsenal  Queens Park Rangers (apuv.)  Norwich City  Wigan Athletic  Odense BK  Aalborg BK
 Seurajoukkueuran tilastot kattavat vain kansalliset sarjat.
Bruce Rioch (s. 6. syyskuuta 1947 Aldershot, Englanti) on skotlantilainen jalkapallovalmentaja ja entinen pelaaja. Hän oli ensimmäinen Englannissa syntynyt Skotlannin jalkapallomaajoukkueen kapteeni (hänen isänsä oli syntynyt Skotlannissa).
Ura pelaajana

Rioch aloitti ammattilaispeliuransa Luton Townissa 1964. Rioch edusti seuraa viiden kauden ajan ja oli 24 maalillaan tärkeä lenkki Lutonin voittaessa 4.divisioonan kaudella 1967–68. Rioch siirtyi Lutonista Aston Villaan heinäkuussa 1969 100 000 punnan siirtosummalla, mikä oli tuon ajan ennätys 2.divisioonassa. Aston Villassa Rioch oli mukana, kun birminghamilaisseura hävisi Englannin liigacupin finaalissa Tottenhamille 2–0.
Helmikuussa 1974 Rioch siirtyi Villasta Derby Countyyn ja oli voittamassa samaisella kaudella historiallista liigamestaruutta. Rioch pelasi Evertonissa joulukuusta 1976 syyskuuhun 1977 palaten sitten takaisin Derbyyn. Riidat päävalmentaja Tommy Dochertyn kanssa johtivat Riochin lainapesteihin Birmingham Cityssä joulukuussa 1978 ja Sheffield Unitedissa maaliskuussa 1979.
1979 Rioch jätti Derbyn ja suuntasi Yhdysvaltain jalkapalloliigassa pelanneeseen Seattle Soundersiin. Hän pelasi seurassa vuoteen 1980 saakka ja hänet valittiin NASL-liigan all-star miehistöön kaudella 1980. Lokakuussa 1980 hän jätti Seattlen palaten Englantiin. Rioch lopetti peliuransa Torquay Unitedin pelaajavalmentajana 1984.
Ura pelaajana > Meriitit pelaajana

Englannin mestaruus: 1974
Englannin liigacup
Hopeaa 1971
Englannin 4. divisioona: 1968
Francine (kappale)

| ”Francine” ZZ Top |
| --- | --- | --- |

Kappaleen singleversio (kuvassa Ranskan painos) julkaistiin nimellä ”Francene”.
Singlen tiedot
 Albumilta: Rio Grande Mud
 Julkaistu: 1972
 Tyylilaji: hard rock
 Kesto: 03.33
 Levy-yhtiö: London Records
Listasijoitukset
  69. (The Billboard Hot 100)
ZZ Topin muut singlet
| ”(Somebody Else Been) Shakin’ Your Tree” 1970 | ”Francine” 1972 | ”La Grange” 1973 |
Francine on ZZ Topin kappale vuodelta 1972. Se julkaistiin albumilla Rio Grande Mud. Se pääsi Billboard Hot 100 -listalla sijalle 69. Kappale on Rio Grande Mudin muiden kappaleiden tapaan miksattu useaan otteeseen. Kappale löytyy kuitenkin alkuperäisen miksauksen kera kokoelma-albumeilta The Best of ZZ Top ja Chrome, Smoke & BBQ.
Ferulahappo

| Ferulahappo |
| --- | --- |

Tunnisteet
IUPAC-nimi:  (E)-3-(4-hydroksi-3-metoksifenyyli)prop-2-eenihappo
CAS-numero:  1135-24-6
PubChem CID:  445858
SMILES:  COC1=C(C=CC(=C1)C=CC(=O)O)O
Ominaisuudet
Molekyylikaava:  C10H10O4
Moolimassa:  194,18 g/mol
Sulamispiste:  168–172 °C
Liukoisuus veteen:  5,97 g/l
Ferulahappo (eli 4-hydroksi-3-metoksikanelihappo) on yksinkertainen aromaattinen kanelihappo. Sillä voidaan parantaa esimerkiksi marjamehujen väriä. Luontaislääkinnässä ferulahappo on kouristuksen laukaisija ja vähentää punaisten verisolujen aggregaatiota. Eräässä tutkimuksessa havaittiin, että lääkeyrteissä ja marjoissa esiintyvä ferulahappo vähentää kohdun kouristuksia. Ferulahappoa on marjojen, etenkin pihlajanmarjan, lisäksi myös esimerkiksi viljan oljissa ja männyn kuoressa.
Ferulahapon kemiallinen kaava on C10H10O4 ja CAS-numero 1135-24-6.
Aiheesta muualla

PubChem: Ferulic acid (englanniksi)
Food Database (FooDB): Ferulic acid (englanniksi)
Kyoto Encyclopedia of Genes and Genomes (KEGG): Ferulic acid (englanniksi)
ChemBlink: 4-Hydroxy-3-methoxycinnamic acid (englanniksi)
Liber Herbarum II: Luettelo ferulahappoa sisältävistä kasveista
Dr. Duke's Phytochemical and Ethnobotanical Databases: Ferulic acid (englanniksi)
Francisco Sánchez Betancourt

| Mitalit> Maa:   Venezuela.Miesten uinti.MM-kisat (25 m)  | Mitalit> Maa:   Venezuela.Miesten uinti.MM-kisat (25 m)  | Mitalit> Maa:   Venezuela.Miesten uinti.MM-kisat (25 m)  | Maa:   Venezuela> Miesten uinti. |
| --- | --- | --- | --- |
|  Kultaa | Rio de Janeiro 1995 | 50 m vapaauinti |  |
|  Kultaa | Göteborg 1997 | 100 m vapaauinti |  |
|  Kultaa | Göteborg 1997 | 50 m vapaauinti |  |
|  Pronssia | Rio de Janeiro 1995 | 100 m vapaauinti |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Winnipeg 1999 | 100 m perhosuinti |  |
|  Pronssia | Winnipeg 1999 | 4 × 100 m vapaauintiviesti |  |
Francisco Demetrio Sánchez Betancourt (s. 6. syyskuuta 1976 Cumaná) on venezuelalainen entinen uimari.
Sánchez voitti lyhyen radan MM-kisoissa 1995 kultaa 50 metrin vapaauinnissa ja sai pronssia 100 metrin vapaauintimatkalta. Hän osallistui seuraavan vuoden olympialaisissa viidelle matkalle ja sai parhaan sijoituksensa 50 metrin vapaauinnista, jossa hän oli seitsemäs. Sánchez sai lyhyen radan MM-mitaleja jälleen Göteborgin kisoissa 1997, kun hän nappasi kultaa sekä 50 että 100 metrin vapaauinneista. Pan-Amerikan kisoissa 1999 hän voitti 100 metrin perhosuinnin, jonka lisäksi Venezuela sai pronssia 4 × 100 metrin vapaauintiviestistä. Sánchez kuitenkin jäi Sydneyn olympialaisissa 2000 aiempaa heikoille sijoille, sillä hänen paras henkilökohtainen tuloksensa oli 29. sija 100 metrin perhosuinnista.
Ferruccio Busoni

Ferruccio Busoni (1911).
Dante Michelangelo Benvenuto Ferruccio Busoni (1. huhtikuuta 1866 Empoli, Italia – 27. heinäkuuta 1924 Berliini, Saksa) oli italialainen säveltäjä, pianisti, pianopedagogi, kapellimestari ja esseisti. Busoni syntyi vuonna 1866 Empolissa, Italiassa. Hänen äitinsä oli pianisti ja hänen isänsä klarinetisti.
Vuosina 1888–1890 Busoni toimi opettajana Helsingin musiikkiopistossa (nykyisen Taideyliopiston Sibelius-Akatemian edeltäjä) oppilaitoksen perustajan Martin Wegeliuksen kutsumana. Vuonna 1894 hän muutti Berliiniin, jossa hän esiintyi pianistina ja kapellimestarina ja toimi myös muun muassa Claudio Arraun, Egon Petrin ja Kurt Weillin opettajana. Ensimmäisen maailmansodan aikana Busoni asui Bolognassa ja Zürichissä. Vuonna 1920 hän palasi Berliiniin.
Ferruccio Busoni oli Jean Sibeliuksen elinikäinen ystävä ja tämän musiikin puolestapuhuja.
Suurin osa Busonin musiikista on sävelletty pianolle. Hänen pianokonserttonsa (1904) on konserttokirjallisuuden massiivisimpia teoksia: teos kestää noin 70 minuuttia, ja mukana on kuoro. Hän myös sovitti pianolle Johann Sebastian Bachin teoksia. Lisäksi Busoni sävelsi oopperoita. Vuonna 1916 Busoni aloitti oopperansa Tohtori Faustus, joka jäi kuitenkin kesken hänen kuoltuaan krooniseen nefriittiin vuonna 1924. Oopperan viimeisteli sittemmin Philipp Jarnach.
Busoni julkaisi musiikkia koskevia esseitä kokoelmissa Entwurf einer neuen Ästhetik der Tonkunst (1907) ja Von der Einheit der Musik (1923). Busonin pianosovituksilla Bachin urkuteoksista oli 1800-luvun lopulla ja 1900-luvun alkupuolella suuri vaikutus Bachin musiikin nousulle yli sata vuotta kestäneestä unohduksesta.
Aiheesta muualla

Wikimedia Commonsissa on kuvia tai muita tiedostoja aiheesta .
Ferruccio Busoni International Music Score Library Project (englanniksi)
Filip IV

Filip IV tarkoittaa seuraavia hallitsijoita:
Filip IV eli Filip Kaunis (1268–1314), Ranskan kuningas
Filip IV (1605–1665), Espanjan kuningas, joka hallitsi myös Portugalia nimellä Filip III.
Francino Francis

Francino Francis
Francino Francis (s. 18. tammikuuta 1987) on jamaikalainen jalkapalloilija. Hän on pelipaikaltaan hyökkääjä, ja edustaa Englannin Valioliigan Watfordia.
Francis Anani Kofi Lodonu

Francis Anani Kofi Lodonu (s. 19. marraskuuta 1937) on ghanalainen roomalaiskatolinen piispa. Hänet vihittiin papiksi 18. toukokuuta 1964 ja nimitettiin Ketan hiippakunnan vihkipiispaksi sekä Masculan titulaaripiispaksi 17. toukokuuta 1973. Piispaksi vihkiminen seurasi 29. kesäkuuta. Pääkonsekraattorina toimi paavi Paavali VI, jota avustivat Agostino Casaroli ja Bernardin Gantin.
10. huhtikuuta 1976 Lodonu sai nimityksen Keta-Hon (entisen Ketan) ja 19. joulukuuta 1994 hiippakunnan jakauduttua Hon hiippakunnan piispaksi.
Filip Johansson

Filip Johansson voi tarkoittaa seuraavia henkilöitä:
Filip Johansson (1906–1976), ruotsalainen jalkapalloilija ja jääpalloilija
Filip Johansson (s. 2000), ruotsalainen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Filip Johansson”, voi hakea sivunnimihaulla, laajalla sivunnimihaulla tai tekstihaulla.
For Ladies Only

| For Ladies Only Steppenwolf |
| --- | --- | --- |

Studioalbumin tiedot
 Äänitetty : 24. marraskuuta 1970- 30. toukokuuta 1971
 Julkaistu: 10. heinäkuuta 1971
 Tuottaja(t): Richard Podolor
 Tyylilaji: hard rock rock
 Kesto: 45.19
 Levy-yhtiö: ABC Dunhill MCA Records
Listasijoitukset
  # 54
Steppenwolfin muut julkaisut
| Gold: Their Great Hits 1971 | For Ladies Only 1971 | Rest in Peace 1972 |
For Ladies Only on Steppenwolfin viimeinen studioalbumi sen ensimmäiseltä toimintakaudelta (1967–1972). Albumi menestyi listoilla aiempia albumeja huomattavasti heikommin, ja kriitikot kritisoivat albumia ”seksistiseksi” kyseenalaisen kansitaiteen vuoksi. Albumin nimi ja sanoitukset käsittelevät yhtyeen aiemmista teemoista poiketen feminismiä sekä myös perinteisiä parisuhteita. Singlenä julkaistiin kappaleet ”Ride With Me” (US #52) ja ”For Ladies Only” (US #64). Yhtyeeseen oli tullut uutena jäsenenä kitaristi Kent Henry, joka korvasi Larry Byromin.
Kappaleet

”For Ladies Only” (Edmonton/Henry/Kay/McJohn) – 9:17
”I’m Asking” (Edmonton/McJohn) – 4:28
”Shackles and Chains” (Kay) – 5:00
”Tenderness” (Bonfire) – 4:55
”The Night Time’s for You” (Bonfire/Cavett) – 2:58
”Jaded Strumpet” (Edmonton) – 4:44
”Sparkle Eyes” (Biondo/Kay) – 4:33
”Black Pit” (Henry/McJohn) – 3:50
”Ride With Me” (Bonfire) – 3:24
”In Hopes of a Garden” (Biondo) – 2:10
Muusikot

John Kay – laulu, kitara
Kent Henry – soolokitara
Goldy McJohn – kosketinsoittimet
George Biondo – basso, laulu
Jerry Edmonton – rummut
Florin Răducioiu

Florin Răducioiu vuonna 2015.
Florin Răducioiu (s. 17. maaliskuuta 1970 Bukarest) on romanialainen entinen jalkapalloilija. Hän pelasi Romanian maajoukkueessa 40 ottelua ja teki niissä 21 maalia vuosina 1990–1996.
Răducioiun huippuhetket olivat MM-kisoissa 1994, jolloin hän pääsi Romanian maajoukkueen kanssa puolivälieriin asti voitettuaan edellisten kisojen hopeamitalistin Argentiinan. Puolivälierän Ruotsia vastaan joukkue kuitenkin hävisi rangaistuspotkukilpailussa. EM-kisoissa Răducioiu on ollut vuonna 1996, mutta Romania jäi ilman saavutusta pudottuaan alkukierroksilla.
Seurajoukkueessa Răducioiu on voittanut Romanian mestaruuden sekä Serie A:n mestaruuden ja Mestarien liigan vuonna 1994 AC Milanin riveissä. Kaudella 1997–1998 hän pelasi Bundesliigassa VfB Stuttgartissa, mutta siellä hän ei onnistunut, joten ensimmäisen kauden jälkeen hän siirtyi jälleen Italiaan.
Răducioiu aloitti maajoukkueuransa vuonna 1988. Hän lopetti maajoukkueuransa juuri ennen Ranskan MM-kilpailuja vuonna 1998 johtuen vakasta polvivammasta, joka esti pelaamisen pitkäksi aikaa. Răducioiu pelasi 42 maaottelua ja teki niissä 21 maalia. Koko jalkapallouransa hän lopetti vuonna 2002.
Răducioiu on ensimmäinen jalkapalloilija, joka tuli pelanneeksi kaikissa Euroopan viidessä suurimmassa sarjassa – Englannin Valioliigassa, Espanjan La Ligassa, Italian Serie A:ssa, Saksan Bundesliigassa ja Ranskan Ligue 1:ssä. Răducioiun lisäksi myös tanskalainen Christian Poulsen, montenegrolainen Stevan Jovetić ja alankomaalainen Justin Kluivert ovat pelanneet kaikissa näissä sarjoissa.
Răducioiu on myös ensimmäinen pelaaja, joka on tehnyt maalin jokaisessa näissä viidessä sarjassa. Toinen pelaaja, joka tähän on pystynyt, on Stefan Jovetić.
Seurat

FC Dinamo Bukarest 1985–1990
AS Bari 1990–1991
Hellas Verona 1991–1992
Brescia Calcio 1992–1993
AC Milan 1993–1994
RCD Espanyol 1994–1996
West Ham United FC 1996–1997
VfB Stuttgart 1997–1998
Brescia Calcio 1998–2000
FC Dinamo Bukarest 2000–2001
AS Monaco 2001–2002
Saavutukset

Mestarien liiga 1994
Romanian mestaruus 1989
Italian mestaruus 1994
Italian supercup 1993
Caius Kajanti

Caius Filip Kajanti (17. tammikuuta 1915 Skuoritsa – 6. helmikuuta 2012 Vantaa) oli suomalainen tietokirjailija, toimittaja, kääntäjä ja kustantaja.
Kajannin isä oli Lohjan kappalainen ja myöhemmin kirkkoherra Akseli Alfons Kajanti (1886–1970), vuoteen 1906 Kajander.
Caius Kajanti opiskeli historiaa, valtio-oppia ja teologiaa Helsingin, Turun ja Tukholman yliopistossa.
Mykle-prosessi

Kajanti kustansi syyskuussa 1957 Suomessa ilmestyneen norjalaisen kirjailijan Agnar Myklen romaanin Laulu punaisesta rubiinista. OIkeuskansleri Olavi Honka määräsi kirjan epäsiveellisenä takavarikkoon ja raumalaisen kirjapainon varastossa olleet kirjat takavarikoitiin lokakuussa 1957. Kaksi vuotta jatkuneen oikeuskäsittelyn jälkeen korkein oikeus tuomitsi Kajannin kustantajana joko kolmen kuukauden vankeusrangaistukseen tai maksamaan 50 000 markkaa sakkoja. Hän joutui myös maksamaan valtiolle 949 000 markkaa rikollisen toiminnan tuottamasta hyödystä.
Takavarkoidut 5 002 kirjaa poltettiin Rauma-Repolan höyryvoimalan pannuhuoneessa konepistoolein aseistettujen poliisien valvoessa polttamista. Kustantajan varastoon oli kuitenkin jäänyt 800 kirjaa. Sotainvalidien Veljesliiton toimihenkilöt ostivat ne vähitellen ja myivät kirjoja ovelta ovelle liiton toiminnan tukemiseksi. Vuonna 1970 presidentti Urho Kekkonen armahti Kajannin.
Teokset

Jacob Ahlsmanin ruotsalais-suomalaisen sanakirjan käsikirjoitus vv:lta 1826-1835. Virittäjä 1–2/1939. Helsinki 1939.
Kotiseutuni Lohja:Kkotiseutu- ja ympäristöopin oppikirja Lohjan kansakouluja varten. Kotiseutukuvauksia. Lohjan kotiseutututkimuksen ystävät 1. Lohjan kauppala ja kunta, Lohja 1940.
Vapahtajan elämä: Evankeliumin kertomusten mukaan. Toimittanut Caius Kajanti. Finno, Turku 1947.
Lohjan Pyhän Laurin kirkko. Lohjan seurakunta, Helsinki 1953.
St. Laurentiuskyrkan i Lojo. Lojo 1965.
Litteratören på Fanjunkars – sårad ära eller rubbat sinne. Skrifter utgiven av Hembygdens vänner i Sjundeå 5. Sjundeå 1970.
Birgitta och andra heliga damer i Lojo. Specialtryck för Lojosamfundet 35. Lojo 1973
Margareta Capsia ja Lohjan vanha alttaritaulu. Lojosamfundet, Lojo 1974
Sju stakars hus i Lojo. Lojosamfundet, Lojo 1979
Suomen lippu kautta aikojen. Päätoimittaja Caius Kajanti. Toimituskunta Matti Klinge ym. Piirrokset Athos Eklund ym. Siniairut, Helsinki 1983
Siniristilippumme. Otava 1997
Kiehtovia naiskohtaloita Suomen historiasta. Karisto 1999, 4. painos 2005
Koskettavia naiskohtaloita Suomen historiasta. Karisto 2000
Itsepäisiä miehiä: Historiallinen tietokirja mieskohtaloista eri aikoina. Karisto 2004
Suomennoksia

C. E. Scoggins: Pampas-Joe: Seikkailuromaani. Tammen seikkailukirjoja 5. Tammi, Pori 1944
Harald Braun: Et ole yksin. Kirjamies, Helsinki 1953 (alkuteos Nachtwache)
Agnar Mykle: Enkeli ja aamurusko. Kustannus-aitta, Helsinki 1958 (alkuteos ...men jeg forstår meg på mirakler...)
Kähertäjän käsikirja: Opas- ja käsikirja partureille, kampaajille ja kosmetologeille. Conrad Knöss - Karl Oligín teoksen Der Friseur mukaan toimittanut Caius Kajanti. Ammattikirjat, Helsinki 1959
Erik Ekelund: Aleksis Kivi. Suomentanut ja huomautukset sekä kirjan lopussa olevan kirjailijan elämäkerran laatinut Caius Kajanti. Caius Kajanti, Helsinki 1966, 2. uud. painos Otava 1997
Marianne Thesleff: Ihana elämä. Ruotsinkielisestä alkuteoksesta suomentanut Caius Kajanti. Kirjayhtymä, Helsinki 1980. (Alkuteos Jag föddes till ett ljuvligt liv.)
Francina Armengol

| Francina Armengol |
| --- | --- |

Baleaarien aluejohtaja
 2. heinäkuuta 2015 –  
Edeltäjä:  José Ramón Bauzà
Henkilötiedot
Syntynyt: 11. elokuuta 1971 Inca, Mallorca
Arvonimi: The Right Honourable
Tiedot
Puolue:  Baleaarien sosialistien puolue
Tutkinnot:  Barcelonan yliopisto
Francesca Lluc Armengol Socías (s. 11. elokuuta 1971 Inca) on espanjalainen poliitikko. Armengol on Baleaarien saarten aluejohtaja heinäkuusta 2015 alkaen.
Armengol on koulutukseltaan farmasian lisensiaatti.
Aiheesta muualla

Kuvia tai muita tiedostoja aiheesta Francina Armengol Wikimedia Commonsissa
Avestan kunta

| Avestan kunta |
| --- | --- |
 vaakuna

Valtio:   Ruotsi
Lääni:  Taalainmaan lääni
Maakunta:  Taalainmaa
Keskustaajama:  Avesta
Kuntakoodi:  2084
Pinta-ala  ():  
 – Maa:  613,16 km²
Väkiluku (31.12.2020)  ():  23 067
 – Väestötiheys:  37,2 as./km²
 
 www.avesta.se 
Infobox OKVirheellinen NIMI-arvo: 
Nordanön taajama ilmakuvassa.
Avestan kunta (ruots. Avesta kommun) on Taalainmaan läänissä sijaitseva Ruotsin kunta. Maakuntajaossa se kuuluu Taalainmaahan. Kunnan keskustaajama on Avesta.
Kunnan maapinta-ala on 613,16 neliökilometriä (1.1.2016) ja asukasluku 23 067 henkeä (31.12.2020).
Vuonna 2007 kunnassa oli 94,67 km² peltoa, joten saman ajankohdan maapinta-alaan vertaamalla saadaan peltojen osuudeksi 15,4 prosenttia kunnan maapinta-alasta.
Kuntajaon kehitys

Vuonna 1863 uudet kunnallislait astuivat voimaan. Tuolloin nykyisen Avestan kunnan alueella sijaitsivat Folkaren kihlakuntaan kuuluneet Avestan, Byn, Folkärnan ja Grytnäsin pitäjät, joista jokaisesta muodostettiin oma maalaiskunta. Avestan maalaiskuntaan perustettiin Avestan taajaväkinen yhdyskunta vuonna 1889 ja Folkärnan maalaiskuntaan Krylbron taajaväkinen yhdyskunta vuonna 1904. Vuonna 1907 koko Avestan maalaiskunta muutettiin Avestan kauppalaksi ja taajaväkinen yhdyskunta lakkautettiin. Vuonna 1919 kauppala muutettiin Avestan kaupungiksi. Samana vuonna Folkärnan kunnan taajama-alueet erotettiin Krylbon kauppalaksi.
Vuoden 1952 kuntauudistus ei muuttanut aluejakoa. Avestan kuntablokissa kuntaliitos toteutettiin jo vuonna 1967, jolloin Avestan kaupunki ja Krylbon kauppala yhdistettiin Byn, Folkärnan ja Grytnäsin maalaiskuntien kanssa. Uusi kunta oli muodollisesti kaupunki, kunnes se vuonna 1971 muutettiin nykyiseksi Avestan kunnaksi.
Vaakuna

Nykyinen vaakuna on entisen Avestan kaupungin vaakuna. Myös Krylbon kauppalalla ja kolmella maalaiskunnalla oli oma vaakuna.
Krylbon kauppala
Folkärnan maalaiskunta
Grytnäsin maalaiskunta
Väestönkehitys

| Avestan kunnan väestönkehitys 1950–2010 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 24 412 | 24 412 |
| 1955 | 1955 |    | 27 710 | 27 710 |
| 1960 | 1960 |    | 29 156 | 29 156 |
| 1965 | 1965 |    | 29 431 | 29 431 |
| 1970 | 1970 |    | 28 031 | 28 031 |
| 1975 | 1975 |    | 27 153 | 27 153 |
| 1980 | 1980 |    | 26 376 | 26 376 |
| 1985 | 1985 |    | 24 969 | 24 969 |
| 1990 | 1990 |    | 24 832 | 24 832 |
| 1995 | 1995 |    | 24 010 | 24 010 |
| 2000 | 2000 |    | 22 375 | 22 375 |
| 2005 | 2005 |    | 21 954 | 21 954 |
| 2010 | 2010 |    | 21 583 | 21 583 |
| 2015 | 2015 |    | 22 781 | 22 781 |
| 2020 | 2020 |    | 23 067 | 23 067 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 3 752 | 16,5 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 715 | 3,1 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 1 599 | 7,0 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 16 715 | 73,4 |
Hieman vanhempien vuoden 2009 lopun tietojen mukaan kunnassa asui 906 Suomessa syntynyttä, mikä vastasi 4,2 prosenttia kunnan väestöstä.
Vielä vanhempien vuoden 1984 lopun tietojen mukaan 7,5 prosenttia kunnan asukkaista oli ulkomailla syntyneitä. Tuolloin kunnassa asui 1 358 Suomessa syntynyttä, mikä vastasi 5,4 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 181 934 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 68 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 17,3 %
18–64-vuotiaat: 58,8 %
65 vuotta täyttäneet: 23,9 %
Elinkeinot

Avesta on tunnettu terästeollisuudestaan. Forsin taajamassa toimii Stora Enson sellu- ja kartonkitehdas Fors bruk, joka käynnistyi vuonna 1892. Myös Avestan taajamassa toimi sellutehdas vuosina 1907–1920.
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 2,1 | 2,2 |
|   | jalostus | 40,8 | 38,4 |
|   | palvelut | 56,3 | 58,6 |
|   | tuntematon | 0,7 | 0,8 |
|   | Työpaikkoja ja työllisiä | 10 204 | 9 867 |
|   | työpaikkaomavaraisuus | 103,4 |  |
Taajamat

Kunnassa on 5 taajamaa, joiden osuus kunnan väestöstä vuoden 2010 lopussa oli 79,2 prosenttia. Taajamien ulkopuolella asui tuolloin 4 494 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Avesta | 14 506 |
| 2 | Horndal | 1 114 |
| 3 | Fors | 827 |
| 4 | Nordanö | 435 |
| 5 | Näs bruk | 207 |
Kunnan keskustaajama on lihavoitu.
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
By
Hede
Igeltjärna + Brovallen (delar av)
Jularbo
Korskrogen
Lund + Gammelgård + Folkärna
Sonnboåsen
Stora Dicka
Södra Kyrkbyn
Östanbyn
Taajamat > Entiset pientaajamat

Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Fornby
Nickarvet